
Η Ερευνητική Ομάδα DAISSy του ΕΑΠ 
εντοπίζει το θετικό αντίκτυπο του έργου BIBLIO 
στον τομέα της Βιβλιοθήκης στην Ελλάδα

[bookmark: _GoBack][image: ] Η Ερευνητική Ομάδα DAISSy του Ελληνικού Ανοικτού Πανεπιστημίου (ΕΑΠ), Έλληνας εταίρος του έργου «BIBLIO-Boosting digital skills and competences for librarians in Europe», παρακολουθεί τον αντίκτυπο του πλαισίου ευκαιριών εκπαίδευσης και κατάρτισης των επαγγελματιών στον τομέα της Βιβλιοθήκης στην Ελλάδα και τα ευρήματα είναι πολύτιμα! Ειδικότερα: 

· Πολυάριθμοι επαγγελματίες στον τομέα των Βιβλιοθηκών, που συμμετείχαν στις δραστηριότητες του BIBLIO στην Ελλάδα, ήδη αναζήτησαν μια νέα δεύτερη φάση του έργου.
· Το έργο μπορεί να μην επηρέασε εκτενώς τον τρόπο εκπαίδευσης των Βιβλιοθηκονόμων στα δημόσια Πανεπιστήμια στην Ελλάδα, αλλά σίγουρα επηρέασε ισχυρά τη θέληση των επαγγελματιών του τομέα, για περαιτέρω εξέλιξη και προσωπική ανάπτυξη.
· Το BIBLIO παρουσίασε ένα νέο πλαίσιο για τη διαμόρφωση μιας σταθερής σχέσης μεταξύ τυπικής και άτυπης εκπαίδευσης στον άξονα της βιβλιοθηκονομίας στην ψηφιακή εποχή.

Κατά τη διάρκεια της υλοποίησης του έργου BIBLIO, ολοκληρώθηκε η διαμόρφωση των προσόντων σχετικά με το επάγγελμα του/της Βιβλιοθηκονόμου στο δημόσιο τομέα στην Ελλάδα. Αυτό εντάσσεται στην ενιαία ρύθμιση του θέματος της αξιοκρατικής κατάταξης σε πίνακες αξιολόγησης των υποψηφίων προς πρόσληψη, για εργασία σε δημόσιους φορείς της χώρας. Οι αντίστοιχες νομικές ρυθμίσεις θωράκισαν το επάγγελμα του/της Βιβλιοθηκονόμου και περιόρισαν τα τυχόν προβλήματα που εγείρονται, σχετικά με τα απαιτούμενα προσόντα για τοποθέτηση σε θέσεις εργασίας σε Βιβλιοθήκες, μέσω ανοιχτών δημοσίων διαγωνισμών πρόσληψης προσωπικού.

· Όλοι οι επαγγελματίες στον τομέα της Βιβλιοθήκης, που συμμετείχαν στις δραστηριότητες του έργου στην Ελλάδα, έχουν αναγνωρίσει ότι το BIBLIO πρόσφερε νέες ευκαιρίες και ότι αυτός είναι ο καλύτερος τρόπος για την επίτευξη βιώσιμων αποτελεσμάτων! 
Αναμένεται ότι οι συμμετέχοντες και οι συμμετέχουσες στο αρθρωτό εκπαιδευτικό πρόγραμμα BIBLIO, οι οποίοι θα λάβουν μέρος στην επικείμενη διακρατική εκδήλωση του έργου BIBLIO, που διοργανώνεται στις 28 Μαρτίου 2023 διαδικτυακά, θα έχουν τη δυνατότητα να αναφερθούν στην ανωτέρω θετική εμπειρία τους.

 Το έργο «BIBLIO-Boosting digital skills and competences for librarians in Europe»  συγχρηματοδοτείται από το Ευρωπαϊκό πρόγραμμα Erasmus+ της Ευρωπαϊκής Ένωσης, με το συμφωνητικό επιχορήγησης αρ. 612411-EPP-1-2019-1-IT-EPPKA2-SSA, και στοχεύει να αντιμετωπίσει το χάσμα δεξιοτήτων στον τομέα της Βιβλιοθήκης εξαιτίας του ψηφιακού μετασχηματισμού που αλλάζει το ρόλο των Βιβλιοθηκών και των επαγγελματιών στον τομέα αυτό. Υλοποιείται από την Ερευνητική Ομάδα DAISSy του ΕΑΠ ως φορέα εταίρο στην Ελλάδα, με την  Εξ Αποστάσεως Βιβλιοθήκη & Κέντρο Πληροφόρησης του ΕΑΠ ως βασικό συνεργάτη.
 Μείνετε συντονισμένοι, συντονισμένες και μάθετε περισσότερα για το έργο BIBLIO καθώς κι άλλες δράσεις της Ερευνητικής Ομάδας DAISSy:

Website : http://daissy.eap.gr,    https://www.biblio-project.eu/
Facebook : @DAISSyResearchGroup, @digitalbiblio
Linkedin : https://www.linkedin.com/in/daissyresearchgroup/
Twitter : https://twitter.com/daissy_research
Instagram : @daissy_researchgroup
Email : info@daissy.eap.gr

To έργο BIBLIO χρηματοδοτείται από το πρόγραμμα ERASMUS+
της Ευρωπαϊκής Ένωσης, με το συμφωνητικό επιχορήγησης 
αρ. 612411-EPP-1-2019-1-IT-EPPKA2-SSA.

